Jäärauta

Jääraudat ovat kenkiin kiinnitettävät apuvälineet, jotka auttavat kiipeilyssä jäällä ja lumella.

Jääraudat vuori- ja jääkiipeilyssä

Vuori- ja jääkiipeilyssä jääraudoilla tarkoitetaan kenkien tai monojen pohjaan kiinnitettäviä metallista valmistettuja varusteita, joissa on alaspäin osoittavia 2-6cm pitkiä piikkejä. Vuorikiipeilyssä niiden tarkoitus on estää kiipeilijän liukastumista jäällä, lumella tai kalliolla. Jääkiipeilyssä ja kiipeiltäessä ns. mixtaa (eng. mixed climbing, sekoitus jää- ja kalliokiipeilyä) niiden avulla kiivetään.

Vuorikiipeilyssä käytettyjä jäärautoja ei tule sekoittaa tasamaalla käytettäviin liukastumisesteisiin, joissa piikkejen sijaan on vain nastat.

Jääraudat hiihtovaelluksessa

Myös suksissa tai splitboard-lumilaudassa voidaan käyttää jäärautoja nousukarvojen kanssa noustaessa ylös kovaksi pakkautunutta lunta.

Muita jäärautoja

Myös petkeleestä käytetään toisinaan nimitystä jäärauta, kun se on suunniteltu nimenomaan jään hakkaamiseen pois esimerkiksi jalkakäytävältä. 

Moottorikelkoissa käytetään jäärautoja suojaamaan kiskoja.

Lähteet

Aiheesta muualla 

Jalkineet
Työkalut
nl:Klimmateriaal#Stijgijzers